Kristian Thulesen Dahl (DF), 1999-04-20:
Dansk Folkeparti støtter det her forslag.
Vi synes, det er et rigtigt forslag, og derfor støtter vi det naturligvis.
Vi har klart markeret i den debat, der har været omkring situationen i nærområderne til Serbien, at vi støtter alle de forslag, der kommer om at hjælpe i nærområdet og dermed også det her forslag.
Hvordan det står i forhold til at bruge 158 mio. kr. som udgangspunkt for at tage 1.500 mennesker her til Danmark, som jo var udgangspunktet for det forslag, vi behandlede i fredags, når man kan hjælpe 40 gange så mange mennesker til de basale fornødenheder nede i nærområdet med det som udgangspunkt, synes jeg er uforståeligt.
Så har det været sagt: Jamen det er, fordi det er en
Vi skal både hjælpe dernede, og vi skal også hjælpe her, og de mennesker, som vi så skal tage her til landet, skal vi tage her til landet, fordi de har et særligt behov for bl.a. lægehjælp.
Jamen, hvis det er udgangspunktet, at vi skal gøre klar til at modtage mennesker her i landet, fordi det er mennesker med et særligt behov for lægehjælp, så må det jo i første omgang dreje sig om at få den lægehjælp ned i området.
Den eneste ulempe, der så er ved forslaget, som vi behandler nu, om et hospitalsskib, er jo, at det kan tage lang tid fra man træffer beslutningen, til hospitalsskibet rent faktisk er klar til at gå i aktion nede i området.
Det er jo en hospitalsmulighed, som kan stå klar med få dages varsel.
De containere er klar til at blive sendt af sted.
Dem kunne vi få af sted allerede i løbet af få dage, og Læger uden Grænser har markeret, at de er villige til at bemande de her felthospitaler med det resultat, at vi kunne hjælpe syge mennesker, folk med lægehjælp behov i området, meget, meget hurtigt.
Derfor er det et forslag, som vi selvfølgelig vil stille som et supplement til det forslag, vi her behandler; ikke i stedet for, men som et supplement. Vi kan godt forstå, at der i befolkningen og måske sågar også hos nogle ordførere kan være lidt forvirring om, hvad der egentlig er behov for.
Altså den ene dag får vi at vide, at der er meget store behov, og nu må hjælpen snart nå frem osv. Den næste dag hører vi regeringen sige
, at man ikke har fået en melding dernede fra om, at der lige præcis er behov for dette eller hint, og derfor skal vi ikke arbejde med et eller andet bestemt.
Når vi ser et tv-show som det, vi så i søndags, kan vi se, at der er behov for basale nødvendigheder; når vi hører indenrigsministeren i fredags, får vi at vide, at et israelsk lægehold er blevet sendt hjem, og derfor skal vi ikke stille med lægehjælp til området. Derfor kan jeg godt forstå, der hersker meget stor forvirring
både i befolkningen og også eventuelt hos nogle af ordførerne om, hvad behovet egentlig er.
Men uanset hvad kan alle og enhver jo selvfølgelig forestille sig, at når 800.000 mennesker er på flugt fra deres daglige hjem, jamen så er der stort set behov for alt.
Selvfølgelig er der det, og derfor skal vi hjælpe i det omfang, vi overhovedet kan.
Fremskridtspartiets forslag er én måde at hjælpe på.
Det støtter Dansk Folkeparti, og så har vi, som jeg så her har været inde på, nogle andre ideer, nogle andre forslag, som vi gerne vil lægge til debatten.